tomron87/hebrew-wikipedia-sentences-corpus huggingface dataset:
סרקל ברוז' - החל מתחילת המאה ה-20, קיימת יריבות עירונית חזקה בין קלאב לסרקל ברוז'.
הדרבי שוחק לראשונה במהלך עונת 1899/1900, וכיום הוא הדרבי העירוני היחיד בבלגיה המשוחק על בסיס קבוע.
גנט - לקלאב ברוז' קיימת יריבות גם עם הקבוצה מהפרובינציה השכנה, קבוצת גנט.
בשנות ה-70 של המאה הקודמת, על אף השנים הטובות של קלאב ברוז' והחלשות יחסית של גנט, המשחקים בין הקבוצות משכו קהל רב.
כיום, עם התקדמותה של גנט למקום משמעותי יותר בכדורגל הבלגי, המשחקים בין הקבוצות נוטים להיות מרהיבים ומרתקים.
אנדרלכט - היריבות בין הקבוצות החלה להתפתח בשנות השיא של קלאב ברוז', בשנות ה-70 של המאה הקודמת.
מאז, הקבוצה מבריסל והקבוצה מברוז' זכו ברוב התארים, כשפעמים רבות התמודדו ביניהן על אליפות הליגה.
הקבוצות נפגשו פעמיים בגמר הגביע (ניצחון אחד לכל קבוצה), ושבע פעמים בסופר קאפ הבלגי, עם חמישה ניצחונות לברוז'.
הסופר קאפ הבלגי: 18 (שיא)
מסלול קל"ע (ראשי תיבות של "קליטת עלייה") הוא מסלול שירות ביחידת המורות החיילות של צה"ל, שתכליתו לסייע בתהליך קליטת העולים לישראל.
צה"ל שם לנגד עיניו את חינוך הדור הצעיר כערך לאומי, ורואה בזאת חלק מתפקידו כצבא העם.
המורות החיילות במסלול קל"ע מסייעות בידי המורים בהוראת השפה העברית, עבודה עם עולים בכיתות האם או בכיתות אולפן, סיוע ביחידים וקבוצות, וכן השתתפות בלתי פורמלית המשלבת ותיקים ועולים במסגרות שפועלות ביישוב (מועדוני נוער, חוגי העשרה, משחקיות).
צה"ל מייחס חשיבות רבה לחיילות העושות תפקיד הדרכה זה, המסייע בתהליך קליטת העולים והוא משקיע משאבים ומאמצים רבים על מנת לענות על דרישות האוכלוסייה.
יחידת מורות חיילות קל"ע החלה ראשיתה בשנת 1951, במסגרת חזונו של דוד בן-גוריון ל"ביעור הבערות".
היו אלו שנותיה הראשונות של מדינת ישראל והמדינה התמודדה עם אתגרים גדולים ובינם קליטת עלייה מסיבית מאוד מהארצות השונות.
בליל של שפות ללא ידיעת השפה העברית וחוסר באמצעים וכוחות הוראה.
על כן התגייס צה"ל לסייע למדינה הצעירה לבסס עצמה בתחום ההשכלה, השפה והקליטה החברתית.
כך עלה רעיונו של דוד בן-גוריון לסייע למשפחות החיילים (ברובם עולים חדשים) להיקלט בארץ, ללמוד את השפה העברית ולהרחיב השכלתם, ולצורך כך הוקמה יחידת המורות.
היחידה החלה עם הקמת יחידה קטנה בדרום הארץ ומנתה קומץ חיילות, כולן בוגרות סמינרים שהתגייסו במיוחד למשימה זו, ובעצם מסלול קליטת עלייה הוא ההיסטורי ביחידה כולה.
חיילות קל"ע מודרכות ומונחות מתחילת דרכן באופן רציף על ידי צוות הפיקוח וההכשרה של אגף קל"ע ומשרד החינוך.
מועמדת לשירות זה עוברת איתור קדם-צבאי שכולל מיון ראשוני של שיחת פתיחה והיכרות, מבחנים שונים, הרצאות וריאיון אישי.
המתגייסות לשירות עושות טירונות 02 בת שלושה שבועות ולאחר מכן נשלחות לקורס ביישוב בית מאיר, במתקן ההכשרה - רמות שפירא בן שישה שבועות.
במסגרת הקורס מכשירים את החיילת לתפקיד ההדרכה וההוראה והבנות לומדות כיצד לעמוד בפני כיתה, איך בונים מערכי שיעור ויסודות מקצוע, בהתאם למסלול קליטת העלייה.
מסלול מיוחד של קל"ע הוא מסלול קל"ע קיי החדש-יחסית.
בנות המתקבלות לתפקיד מורות חיילות במסלול קל"ע עוברות מבחני מיון של המכללה להכשרת מורים והן נחשבות לסטודנטיות לכל דבר לאחר שהתקבלו.
למו"ח קל"ע צמודים אחראים מטעם הצבא, משרד החינוך ומטעם המכללה.
בסוף השירות הלימודים במכללה נחשבים כשנה א' של הוראה.
חיילות אלו זוכות לניסיון נוסף בהוראה, בהדרכה ובעבודה תובענית לאוכלוסייה מתקשה.
מורה חיילת במסלול קל"ע משתלבת בשעות הבוקר בבתי ספר יסודיים, בחטיבות ובתיכונים, עיקר פעילותן במתן תמיכה לימודית-חברתית לתלמידים העולים הזקוקים לה.
כמו כן, בשעות אחר-הצהריים בשירות לקהילה ביישוב בו היא מתגוררת.
המורה משתלבת אחר-הצהריים במסגרת פעילות בלתי פורמלית המשלבת ותיקים עולים במסגרות הפעילות ביישוב.
מורות קל"ע מוצבות בבתי הספר שקלטו עולים בשנת שהותם הראשונה והשנייה בארץ, או בית ספר שמקיים במסגרתו כיתת אולפן וקלט, או בית ספר שקלט מעל 20% עולים שבין שנתיים לשבע שנים מאז עלייתם ארצה.
ניתנת העדפה ליישובים חלשים בהם קיים ריכוז גבוה של אוכלוסיית מצוקה בדגש על פריפריה.
חיילות קל"ע עושות שירות ייחודי ואינן עובדות מול הקהילה האזרחית הרגילה, אלא מול אוכלוסייה שאינה שולטת בשפה העברית ויש לה בעיות בהסתגלות לארץ החדשה, למנהגים החדשים ולתרבות החדשה.
הן תורמות למאמץ הלאומי לקליטת העולים מאירופה המזרחית, אפריקה ודרום אמריקה.
במערכת החינוכית כיום ישנם כמאה אלף עולים ובנוסף כששת אלפים תלמידים בני העדה האתיופית, ילידי הארץ הלומדים בחינוך ממלכתי וזקוקים לסיוע על אף שאינם זכאים פורמלית לסיוע משרד החינוך.
קלאב או אלת השלכה (Juggling clubs), היא אלמנט מוארך המזכיר פין כדורת, העשוי לרוב פלסטיק קשיח וגמיש ומשמשת ללהטוטנות.
לקלאב המודרני יש מוט עץ במרכז היציקה אשר אחראי לאיזונו ולחוזקו.
להטוטנות המבוססת על קלאבים נחשבת לקשה יותר מלהטוטנות בכדורים מכיוון שהאדם המבצע את התרגילים נדרש להתייחס לשני אלמנטים נוספים: צורת הקלאבים והסיבוב שלהם.
ישנם אף תרגילים ייחודיים לקלאבים הנוגעים אך ורק למאפיינים אלו (לדוגמה מספר הסיבובים או איזון הקלאב).
ניתן גם להחליף את הקלאבים בלפידים או חרבות כדי להוסיף אלמנט בידורי.
לעיתים משתתפים בפעילות כמה להטוטנים.
הצורה השכיחה ביותר היא בין שני בני זוג שמתמסרים ביניהם, כאשר לכל אחד מהם שלושה קלאבים ועל פי תיאום למקצב יש מסירה שנעשית בצדדים מקבילים.
ישנה גם אפשרות להתמסר בין מספר גדול יותר של משתתפים ומספר גדול יותר של אלות.
בקלאבים ניתן לשחק בסגנון "הקלאסי".
בצורת משחק זו הלהטוטן מבצע תרגילים מורכבים טכנית שבהם האלות כל הזמן באוויר.
בשל צורת הקלאב ניתן לבצע זריקה בכמה אופנים: נטולת סיבוב, עם חצי סיבוב, עם סיבוב שלם (התרגיל הבסיסי ביותר), סיבוב וחצי, שני סיבובים וכן הלאה.
ניתן לשלב מספר סיבובים שונים בכל זריקה, לזרוק מאחורי הגב ואף לתפוס מאחורי הגב.
הסגנון מאופיין ברמת ביצוע גבוהה וברמת קושי גבוהה מאוד.
להטוטנים מקצועיים מלהטטים בחמישה ואף בשבעה קלאבים בו זמנית.
חלקם יעשו זאת תוך שהם מאזנים קלאב על האף או על המצח.
הלהטוטן מן המפורסמים בעולם בלהטוטנות קלאסית בקלאבים הוא אנתוני גאטו אשר מחזיק בשיאי עולם מרשימים ביותר.
כיום מי שנחשב בסגנון הקלאסי לטוב בעולם הוא ספנסר אנדרולי.
את האלה ניתן לזרוק כאשר 'האף' מופנה לקהל או כאשר גוף הקלאב פונה לקהל, דבר זה נותן לקלאב איכות תלת־ממדית בשונה מכדורי ג'אגלינג.
כיום שיטות המשחק הפכו מגוונות הרבה יותר.
להטוטנים משלבים משחק מגע (contact), מניפולציות ויזואליות שלא כוללות זריקות כלל או רק מעט, איזוני גוף, אחיזות במפרק היד וזריקות גוף.
קלאב פינגווין היה משחק רשת מרובה משתתפים שבמרכזו עמד עולם וירטואלי שהכיל שלל משחקים ופעילויות רשתיות.
שחקנים השתמשו באווטארים בדמויות פינגווין מצוירות שאיתם ניתן היה לשחק ברחבי אי אנטארקטי.
המשחק נוצר על ידי חברת RocketSnail ונוסד על ידי ליין מרפילד, דייב קריסקו ולאנס פריאב ופותח על ידי חברת ניו הורייזון אינטראקטיב (New Horizon Interactive) הקנדית; פיתוח המשחק החל בשנת 1999. בשנת 2000 יצאה גרסתו הראשונה, ב-2005 יצא רשמית וב-2007 נרכש על ידי חברת וולט דיסני.
ב-31 בינואר 2017 אישרה חברת וולט דיסני את סגירת "קלאב פינגווין" לצורך התמקדות בפיתוח המשחק "קלאב פינגווין איילנד".
המשחק נפתח בתאריך 29 במרץ 2017, ונסגר שנה לאחר מכן.
לפני שקלאב פינגווין נוסד ב-24 באוקטובר, היו מספר משחקים ברשת, שעליהם קלאב פינגווין התבסס: אחת הגרסאות המוכרות יותר היא ה-penguin chat 3 של RocketSnail Games.
משחק זה יצא בתחילת 2005, כ"גרסת בטא" של קלאב פינגווין.
רוב החדרים במשחק, כמו "בית הקפה" ו"העיר" הוספו לקלאב פינגווין.
גרסה ישנה יותר, "Experimental Penguins", יצאה בשנת 2000, והורדה מהרשת כעבור שנה.
לנס פרייב שיצר את שתי גרסאות אלה, יצר בסוף את קלאב פינגווין.
הייתה הגרסה הראשונה: הגרסה, שהופצה בשנת 2000, כללה ארבעה חדרים בסך-הכל, ובמסגרת המשחק היה ניתן לבחור פינגווין, להחליף חדרים, ללכת, ולהתכתב.
המשחק הורד מהרשת כעבור שנה עקב עלויות תחזוק השרת.
(ידוע גם כ-"PC") הייתה הגרסה הבאה: היא הועלתה לרשת לציבור בשנת 2002, ובאופן מסוים הייתה דומה ל Expirimental Penguins, אבל השחקנים יכלו להשתמש בריגשונים ולהשליך כדורי שלג, לרקוד, לשבת, ועוד.
(נודע גם כ-"Penguin Chat 2") היו בה רק ארבעה חדרים, ובכל אחד היה מגרש כדורגל, בו השחקנים יכלו להבקיע שערים על ידי הליכה לכיוון הכדור.
המשחק פותח בשיתוף פעולה עם RocketSnail Games.
הייתה גרסה משופרת של PC, והדומה ביותר לקלאב פינגווין: נוספו ליישומים איגלו שלבו להקת הפינגווינים הופיעה לראשונה, וניגנו את השיר "I've Been Delayed" של TAS 1000. הגרסה נוצרה בתחילת 2005, והייתה הראשונה בה יכלו לבחור צבעים, ומוזיקה.
הגרסה פותחה על מנת לבדוק את השרתים של קלאב פינגווין.
מגיע לאי אחת למספר חודשים, ואחת לשנה במסיבת חג המולד.
הדודה ארקטיק - פינגווינית ירוקה.
הקימה את סוכנות ה־PSA בשנת 2005.
סוכן בכיר ב-PSA ולאחר מכן ב-EPF
המנהל - הוא פינגווין מסתורי המנהל את הסוכנות החשאית של האי.
לאחר אחד מבצעי ה-EPF בשנת 2012 נחשפה זהותו של הפינגווין, הדודה ארקטיק.
ג'ט, איש מנוע הסילון - פינגווין אדום, סוכן בעל דרגת טורס.
בעל זהות סודית שאיש לא יודע מהי.
דוט - פינגווינית בצבע לבנדר, סוכנת ומעצבת.
להקת הפינגווינים - להקה של ארבעה פינגווינים.
הלהקה הופיעה לראשונה בגרסה המוקדמת Penguin Chat 3 בשנת 2005.
פטיי קיי - נגן אקורדיון וגיטרה חשמלית.
סטומפין בוב - ראפר ונגן גיטרת בס חשמלית.
ג'י ביילי - כותב שירים ומתופף.
קיידנס - פינגווינית בצבע אפרסק, המשמשת כיחצנית המסיבות וה-DJ של קלאב פינגווין.
פייג' מאמנת הפאפלים - פינגווינית חומה מאמנת הפאפלים וחוקרת.
מופיעה בכל מסיבות הפאפלים ונוהגת לחשוף בכל שנה לפחות פאפל אחד.
הופיעה בעבר המון במשחקי ה-DS.
בפברואר 2012 הגיעה עם מראה חדש הכולל כובע חדש, מעיל וחצאית, מגיעה במסיבות הפאפלים.
יש לה פאפל כתום בשם פיט (Pete) המסתובב איתה באי לפעמים.
הרברט פרסיבל דוב אסקוויר - האויב המושבע של הסוכנות החשאית.
הוא תמיד מנסה לחבל בתוכניות של הסוכנות, אבל תמיד מסכלים את תוכניותיו ולפעמים בקושי.
הוא רוצה להשתלט על קלאב פינגווין ולהפשיר אותו.
קלאטזי - הציל את הרברט מטביעה כשזה הגיע לראשונה לאי.
מאז משמש כחברו הטוב ביותר.
רוקי - פינגווינית בצבע טורקיז.
הגיעה לקלאב פינגווין כדי לפרסם את עצמה.
טאסק - אויבו של סנסאיי מהעבר.
סיפורו נחשף עם הגעת הקארד - ג'יטסו שלג בשנת 2013.
הגיע לקלאב פינגווין כד לפרסם את עצמו.
קרמיט הצפרדע - צפרדע ירוק מ "החבובות".
הגיע לקלאב פינגווין כדי לפרסם את עצמו.
קול פלאנטה - פינגווין בצבע תכלת, DJ ויוצר מוזיקה שהגיע לקלאב פינגווין כדי לפרסם את עצמו.
בשנת 2005 נוסדה בקלאב פינגווין הסוכנות החשאית, ה-PSA (ראשי תיבות של Penguin Secret Agency), סוכנות הפינגווינים החשאית.
במסגרת הסוכנות, פינגווינים יכלו לבצע משימות מיוחדות, שבסופה של כל אחת הסוכן מקבל גביע/פרס שחלקם עבור שירותים סודיים במשימה.
לאחר פיצוץ הפופקורן במפקדת ה-PSA בשנת 2010, נסגרה הסוכנות והוחלפה ב-EPF (ראשי תיבות של Elite Penguin Force).
קלאב פינגווין: עלית חיל הפינגווין
קלאב פינגווין: עלית חיל הפינגווין: נקמתו של הרברט
קלאב פינגווין: עלית חיל הפינגווין: נקמתו של הרברט הוא משחק DS שפותח על ידי 1st Playable Productions ומופץ על ידי נינטנדו DS Game Card ו-EA Distribution.
המשחק מבוסס על עלית חיל הפינגווין של משחק המחשב המצליח קלאב פינגווין.
למשחק הבדלים רבים מקודמו, לדוגמה במשחק זה לא ניתן לרכוש בגדים.
אתה סוכן בצוות ה-PSA ואתה צריך לעזור לעצור את הרברט מלהרוס את ה-PSA ולהשתלט על קלאב פינגווין.
אתה צריך לפתור משימות לשחק במיני-משחקים.
חבריך למשימה הם דוט, רוקי, PH, ג'אט איש מנועי הסילון, גארי והמנהל (כמו המשחק הקודם).
האויבים שלך הם הרברט דב הקוטב ועוזרו קלאטזי הסרטן
אחת לחודש (לפעמים פעמיים בתאריכים שונים), הצוות של קלאב פינגווין יצר מסיבה.
רוב המסיבות קבועות (באותו חודש, כל שנה).
המסיבות כוללות פריטים בחינם (לרוב בגדים).
בחלק מהמסיבות הופיעו גם חדרים נוספים שחלקם לחברים בתשלום בלבד ורוב האי מקושט.
בחלקן ניתן לראות דמויות מפורסמות (שלא ניתן לפגוש תמיד, כמו רוקהופר, גארי, קיידנס והלהקה).
פאפלים הם חיות המחמד של קלאב פינגווין.
הפאפלים הם חיות קטנות ופרוותיות, לכל פאפל תכונות אחרות אשר מייחדות אותו.
ממש כמו חיות אמיתיות יש להאכיל ולטפח את הפאפל ואם לא מבצעים זאת הפאפל בורח ליער ולא ניתן להחזירו.
ניתן גם להלביש את הפאפל ולקנות עבורו עמדות משחק וצעצועים באיגלו.
את הפאפלים ניתן להשאיר באיגלו, בחצר האחורית של האיגלו וישנה אפשרות לקחת אחד מהם עם השחקן עצמו.
כמעט בכל שנה במסיבת הפאפלים נחשף פאפל חדש.
לקלאב פינגווין שירים שונים כאשר באופן קבוע מצורף אליהם וידאו קליפ.
האלבום הראשון נקרא "המסיבה מתחילה עכשיו!".
השירים באלבום מבוצעים על ידי קיידנס, להקת הפינגווינים, ג'ורדן פישר, גליטרפנטס וג'ראפה.
Club Penguin Island (בתרגום לעברית: אי קלאב פינגווין; היה ידוע בעבר בשם קוד הפיתוח שלו Project Super Secret) הייתה גרסה מחודשת של קלאב פינגווין.
בגרסה זו היה ניתן לעצב בגדים, לצאת לחקור בקרקעית הים, לבצע משימות יומיות ועוד.
משחק זה יצא ב־29 במרץ 2017 והוא החליף את קלאב פינגווין.
תחילה המשחק היה זמין למובייל בלבד, אך בדצמבר 2017 יצאה גם גרסה למחשבי Microsoft Windows ו-MacOS.
ב-27 בספטמבר 2018 הודיעו דיסני שהמשחק ייסגר בסוף השנה; בנובמבר של אותה שנה דיסני הוציאו עדכון אחרון למשחק שבו נוסף מצב של שחקן יחיד.
המשחק נסגר ב-20 בדצמבר 2018, והמצב היחיד הופעל יום אחרי הסגירה.
"קלאב פינגווין: פאפלי הפרא" - האפליקציה הרביעית של קלאב פינגווין.
המשחק היה דומה לקנדי קראש.
המשחק היה זמין למכשירי אפל בלבד.
פאפלי הפרא, שהיו ניתנים להשגה במשחק, הפכו לזמינים לאימוץ החל ממסיבת הפאפלים בשנת 2015, ולכן ב-2 בספטמבר 2015 המשחק נסגר.
"קלאב פינגווין: שיגור הפאפל" - האפליקציה הראשונה של המשחק.
המשחק היה דומה למשחק באותו השם באתר עצמו.
המשחק היה זמין למכשירי אפל ואנדרואיד.
ב-2 ביולי 2013 המשחק נמחק מחנויות האפליקציות.
"קלאב פינגווין: מרוץ המזחלות" - האפליקציה השלישית של קלאב פינגווין.
האפליקציה הייתה זמינה למכשירי אפל ואנדרואיד.
ב-1 באפריל 2015 שוחרר עדכון למשחק ובו נוספו תוספות, טבלת מובילים ואפשרות לשחק עם הפינגווין.
האפליקציה נמחקה ב-11 בינואר 2016 עקב הפיתוח של Club Penguin Island.
"קלאב פינגווין: סטודיו המוזיקה" - האפליקציה החמישית של קלאב פינגווין.
"קלאב פינגווין" - האפליקציה השנייה של קלאב פינגווין המבוססת על המשחק.
חלק מן האזורים והמשחקים זמינים בה והפאפלים והפינגווינים נראים ב-3D.
נמחקה ב-27 בפברואר 2017 עקב הפיתוח של המשחק החדש של דיסני Club Penguin Island.
שרתים פרטיים הם אתרים שאינם חלק מקלאב פינגווין, אך משתמשים בקובצי מערכת של קלאב פינגווין על מנת ליצור סביבה זהה לזו של קלאב פינגווין המקורי.
מה שמיחד אתרים אלה הוא שברובם קיימת אפשרות של שליחת פקודה מיוחדת, על מנת לבצע פעולה כלשהי, כדוגמת הוספת פרטי לבוש מיוחדים או סכומי כסף גדולים.
אף על פי שפעולות בשרתים הפרטיים אינן משפיעות על שרתי קלאב פינגווין, השימוש באותם קובצי מערכת ללא רשות עלול להוות עבירה על החוק.
במהלך שנת 2012 נסגר לראשונה אתר של CPPS בשם CPYS, ב-16 ביוני 2013 נסגר אתר CPPS מוכר וגדול בשם CPPS V4 והאתר נתבע בסכום של 200 אלף דולר.
ב-3 בינואר 2015 נסגר אתר CPPS בשם Free Penguin .
באותה שנה נסגר אתר בשם UplayEve והאתר Free Penguin חזר לפעול.
בסוף חודש אוגוסט 2015 נסגר אתר CPPS בשם Flippr.
הסגירה של קלאב פינגווין גרמה לאתרים אלו להצליח יותר משהצליחו בעבר והוקמו שרתים נוספים שמטרתם להחליף את קלאב פינגווין המקורי.
אחד מהאתרים האלה הוא Club Penguin Rewritten, שהפך לפופולרי לאחר סגירת המשחק המקורי, ונחשב לשרת הפרטי הקרוב ביותר למשחק המקורי.
ב-13 באפריל 2022 נסגר האתר בעקבות תביעה של דיסני על הפרת זכויות יוצרים.
קלאב מד (מצרפתית: Club Med, קיצור של Club Méditerranée - "מועדון הים התיכון") הוא תאגיד צרפתי בתחום התיירות, המפעיל אתרי נופש ("כפרי נופש" או "מועדנים") הפרושים ברחבי העולם.
בנוסף מפעילה הרשת את הקלאב-מד 2, ספינת מפרשים גדולה בעלת 5 תרנים שיכולה לשאת כ-400 נוסעים, המשייטת בקיץ בין ערי נמל שונות בים התיכון ובחורף מהקריביים עד לדרום אמריקה.
קלאב מד הייתה בין הרשתות הראשונות שהפעילו נופש בשיטת "הכול כלול", שלפיה זכאים הנופשים באתר למגוון הטבות ושירותים, ללא תשלום נוסף.
כמו כן צוות האתר דואג לאורחים לפעילויות פנאי, ובמיוחד במגוון ענפי ספורט.
את החברה הקים בשנת 1950 ז'ראר בליץ, שחקן כדורמים יהודי-בלגי.
אתר הנופש הראשון נפתח באי הספרדי מיורקה, אשר בים התיכון, כמתחם של אוהלים שהוקם לקיץ באופן זמני.
בליץ קידם את התפיסה של חופשה פעילה באתר מבודד, עבור תשלום אחד בו "הכול כלול", כולל מזון, לינה ותחבורה לאתר.
אתר הנופש השני שהוקם היה מחנה אוהלים באי ג'רבה בתוניסיה.
לאחר שהעסק נקלע לקשיים כספיים, ז'ילברט טריגנו, יהודי-צרפתי בן למשפחת סוחרים מאלג'יריה שהיה ספק האוהלים של החברה, הצטרף כמשקיע ב-1954, ובמשך שנים היה נשיא החברה יחד עם ז'ראר בליץ, (שניהם היו פעילים בתנועת ההתנגדות הצרפתית בתקופת מלחמת העולם השנייה).
אחר כך בנו של ז'ילברט טריגנו, סרג' טריגנו שימש כמנכ"ל.
אתר הנופש הראשון שבנתה בעצמה חברת "קלאב מד" היה ב-1954 בסלרנו, איטליה.
האתר הראשון היה פשוט, הנופשים שהו בבקתות קש לא מוארות על חוף הים, וחלקו מתקנים משותפים, כולל חדר אוכל וחדר כביסה.
אחר כך הוחלפו בקתות קש בכפרי הנופש במבנים או צריפים מודרניים עם שירותים צמודים.
ב-1956 הוקם כפר נופש חורפי ראשון, אתר סקי בלזאן, שווייץ.
החברה הייתה על סף פשיטת רגל בשנת 1961, וקיבלה מימון מהברון אדמונד אדולף דה רוטשילד, שהיה אז בן ה-35, לאחר שביקר באתר נופש של הרשת ונהנה מהשהייה שלו.
עם המימון מרוטשילד, מספר כפרי הנופש גדל במהירות.
ב-1965 אתר הנופש הראשון מחוץ לתחומי הים התיכון, בטהיטי.
"קלאב מד" התרחבה לקהל חדש על ידי פתיחת כפרי נופש ב ובפלורידה, שבהם אנגלית ולא צרפתית הייתה השפה העיקרית.
במקור משך המועדון בעיקר רווקים וזוגות צעירים, מאוחר יותר הפך המועדון פנה בעיקר למשפחות, עם "המיני קלאב" הראשון הכולל פעילות לילדים שנפתח ב-1967.
בתחילת שנות ה-70 של המאה ה-20, המועדון קנה מקלוד ללוש את סירת המפרש המהפכנית שלו Vendredi 13, היא הוצבה במרטיניק ושימשה לשייט של יום אחד עד מספר ימים.
בעקבות ההצלחה שלה, בשנת 1976, החברה קנתה את ספינת מפרש ענקית ושינתה את שמה ל-Club Médiderranée אחר כך רכשה ספינת מפרש שנייה בשם "Club Med 2".
בסוף שנות ה-80 הרשת הפעילה 105 כפרי נופש, בחמש יבשות, וההכנסות השנתיות שלה היו כ-1.2 מיליארד דולר.
בשנות ה-90 של המאה ה-20, הפופולריות של אתרי הנופש של החברה ירדה, מכיוון שמתחרים העתיקו את הקונספט שלה והנופשים דרשו אתרי נופש מתוחכמים יותר.
לאחר שהחברה צברה הפסדים של 68 מיליון דולר במחצית הראשונה של 1997, בעלי המניות פיטרו את ז'ילברט וסרג' טריגנו והחליפו אותם בפיליפ בורגיניון, לשעבר מנכ"ל רשת נובוטל בארצות הברית.
בורגיניון החליט לשנות את המועדון מחברת כפרי נופש לחברת שירותים.
המועדון רכש רשת של חדרי כושר בצרפת, השיק מתחמי ברים ומסעדות בשם "קלאב מד וורלד" בפריז ובמונטריאול, והחל בשיווק נופש "הכול כלול" המיועד לצעירים.
בתחילת המאה ה-21, בעקבות המשבר בתיירות אחרי התקפת הטרור ב-11 בספטמבר 2001, נתקלה החברה בקשיים ונאלצה לסגור רבים ממועדוניה ברחבי העולם.
נשיא החברה שמונה בשנת 2002, הנרי ז'יסקר ד'אסטן (בנו של נשיא צרפת לשעבר ז'יסקר ד'אסטן), ניסה להוביל קו אסטרטגי חדש להעלאת רמת האירוח של המועדונים לדרגה גבוהה, כך שתמשוך אליה אורחים בעלי אמצעים.
בדצמבר 2005, הציגה רווח ראשון אחרי חמש שנים של הפסדים.
מאז שנת 2015, קלאב מד נמצאת תחת שליטה של קבוצת פוסון הסינית.
השליטה על ידי תאגיד הענק הסינית.
עזרה לה לצמצם את ההפסדים בתקופת משבר הקורונה, ואף היא ממשיכה לפתח מועדונים חדשים.
+תפוצת המועדוניםמדינהמספר קלאבים של קיץמספר קלאבים של חורף סה"כמרוקו22תוניסיה11סנגל11צרפת51520האיים המלדיבים11מאוריציוס21ספרד11פורטוגל11איטליה224יוון11טורקיה33תאילנד11מלזיה11אינדונזיה22מקסיקו22ארצות הברית11שווייץ22הרפובליקה הדומיניקנית22קנדה11ברזיל44גוואדלופ11מרטיניק11הרפובליקה העממית של סין437יפן246איי בהמה11איי טורקס וקאיקוס11
בסך הכל יש לקלאב מד 43 מועדונים של קיץ ו-27 מועדונים של חורף.
החברה החלה לפעול בישראל בשנת 1959, בשם "מועדון הים התיכון", המייסד ז'ראר בליץ הגיע לביקור בישראל במטרה לחפש מיקום להקמת כפר נופש של החברה.
בקיץ 1960 נחתם הסכם עם חברת "אל על" להטסת חברי המועדון לטיולים מאורגנים בישראל, וז'ילבר טריגאנו הודיע על פתיחת כפר נופש החל מקיץ 1961. כפר הנופש הוקם באכזיב, ופעל רק בעונת הקיץ בין מאי לאוקטובר, בבקתות קש שהוקמו במקום עם קיבולת של כ-500 נופשים.
הנופשים בכפר היו מגיעים ברובם מצרפת לכשבועיים, כאשר בכל מחזור נופש רק 20 מקומות הוקצו לישראלים.
חלק כגדול מהצוות גם הגיע מצרפת.
בקיץ 1961 התארחו נופשים של המועדון גם בקיבוץ מעגן שעל שפת הכנרת.
בקיץ 1967 קיבלה הרשת את ניהול מלון "קיסריה", שהוקם על ידי הברון אדמונד אדולף דה רוטשילד.
מלון "קיסריה" פעל בניהול הרשת כל השנה כולל עבור תירות חורף.
בינואר 1968 הכריז המועדון כי במשך שבע שנות פעילות הביא לישראל 25,000 נופשים.
בקיץ 1970 הרשת לא הפעילה את כפר הנופש באכזיב, עקב המתיחות הביטחונית במהלך מלחמת ההתשה.
בנוסף מלון "קיסריה" נמכר לרשת "מלונות דן".
בינואר 1971 חתמה הרשת על הסכם חדש, לחכירת שטח כפר הנופש באכזיב (לאחר שההסכם הקודם פג לאחר עשר שנים).
במשך שתי עונות ניהלה רשת "קלאב מד" גם את "כפר הנופש הצרפתי" באשקלון.
כפר נופש שהוקם ב-1963 על ידי "היסתור", חברת התיירות והנסיעות של ההסתדרות, בשיתוף חברת התיירות של איגוד העובדים הצרפתי.
חברת התיירות הצרפתית נרכשה על ידי "קלאב מד" ב-1969, ושנתיים אחר כך מכרה את חלקה בכפר ל"היסתור".
בקיץ 1974 החלה הרשת לנהל את מלון "סן טרופה" באילת בשיתוף חברת "ארקיע", אחרי עשר שנים פג הסכם ההפעלה עם המלון, והרשת קיבלה את ניהול מלון "לרום", שהיה אז המלון הגדול ביותר באילת, עם 310 חדרים.
בעקבות האינתיפאדה השנייה סבל המלון ממיעוט מבקרים, והוא נסגר באוקטובר 2001 לאחר פיגועי 11 בספטמבר.
אחר כך פרץ סכסוך כספי עם בעלת המלון "חברת חוף האלמוג", והרשת חיפשה אתר אחר למועדון באילת.
בנובמבר 2003, נחתם הסכם חדש בין "חברת חוף האלמוג" (שהייתה אז בבעלות קבוצת האחים עופר), "קלאב מד" ורשת פתאל לניהול המלון שוב תחת המותג "קלאב מד".
בשנת 2012 הסתיים החוזה בין קלאב מד לבין רשת פתאל, המלון שופץ ונפתח מחדש כאשר שמו הוחלף והוסר השם "קלאב מד" משמו.
הרשת הייתה במשא ומתן על ניהול מלון הנסיכה אילת במקום המלון של פתאל, אך למלון מונה כונס נכסים, לאחר שבעליו נקלע לחובות.
ב-1997 חתמה החברה על הסכם להקמת כפר נופש בן 400 חדרים בפרויקט מרינה אשקלון, אך ההסכם בוטל לאחר שהשותף הראשי בפרויקט, מוטי זיסר, הודיע שיקים אותו בעצמו.
אתר קלאב מד באכזיב נסגר באוגוסט 1997 לאחר שביוני 1995 נפלה באתר קטיושה, עובד החברה נהרג ושמונה נופשים נפצעו ולאחר החלטת העובדים הזרים לעזוב את עבודתם בשל חששות ביטחוניים.
האתר המשיך לפעול עד שנת 2000, אז נסגר בעקבות פריצת האינתיפאדה השנייה.
בשנת 2004 שכרה קבוצת יזמים את האתר במטרה להפעיל אותו מחדש, ללא השימוש במותג "קלאב מד".
ב-2005 הודיעה הרשת שתחזור לפעול בתחילת 2007 אחרי שיפוץ, אך בעקבות מלחמת לבנון השנייה ביטלה התוכנית.
בקיץ 2008 נשכר המקום על ידי חברה מסחרית גדולה להפעלת כפר נוער, והפעילות במקום הופסקה סופית כאשר השטח הועבר לידי רשות הטבע והגנים בשנת 2012. מאז הפך לחלק מגן לאומי אכזיב.
ביולי 2013 הודיעה הרשת כי תפתח מועדון חדש בישראל.
בדצמבר 2014 הודיע נשיא החברה כי המועדון החדש יפתח בחוף דור, אך הוא לא נפתח לבסוף.
עם זאת החברה ממשיכה להיות פעילה בישראל, בעיקר בשיווק חבילות נופש לתיירים ישראלים לאתרי הסקי שלה, ולמועדונים הפופולרים באיים המלדיביים, ברפובליקה הדומיניקנית ובקנקון שבמקסיקו.
רגל סוסנית / קלוטה / קלובה, או בשמה המוכר יותר - קלאב פוט (CLUB FOOT, מינוח רפואי: TALIPES EQUINOVARUS) היא אחד המומים האורתופדיים הנפוצים ביותר בקרב ילודים.
זהו עיוות אורתופדי בכף הרגל הניתן לטיפול ותיקון, ונובע מהתפתחות בלתי תקינה של העובר.
העיוות נגרם כתוצאה מאורך לא תקין של הגידים והרצועות ברגל התחתונה ובא לידי ביטוי בנטייה פנימה של כפות הרגליים.
במקרים רבים גיד אכילס קצר הוא זה שגורם לנטיית הרגל כלפי מטה.
מקרה של קלאב פוט מופיע בכאחת מתוך אלף לידות ובאופן כללי שכיח יותר בקרב בנים.
בכחצי מהמקרים מדובר בקלאב פוט דו צדדי (כזה המופיע בשתי הרגלים).
הסיבה לרוב מקרי הקלאב פוט אינה ידועה.
לעיתים רחוקות נלוות לקלאב פוט בעיות נוירולוגיות או כרומוזומליות ולכן מומלץ לבצע בדיקות מקיפות לאחר אבחון קלאב פוט עוד במהלך ההריון.
כמו כן ייתכן וקיים מרכיב תורשתי בהתפתחות המום.
כיום, רוב המקרים מאובחנים באופן ראשוני כבר בסקירת המערכות הראשונה באמצעות אולטרה סאונד.
במקרים אחרים הקלאב פוט מתגלה בלידה.
חומרת הקלאב פוט נקבעת רק לאחר הלידה, בבדיקת אורתופד ילדים מומחה שעבר הכשרה לטפל בקלאב פוט.
בין הקריטריונים הקובעים את חומרת העיוות ניתן למנות את גמישות הרגליים וקשיחות העיוות.
לאחר האבחון הטרום לידתי מומלץ להמשיך במעקב אצל רופא הנשים המטפל.
מרבית רופאי הנשים ימליצו על סדרת בדיקות נוספת (מי שפיר, אקו לב העובר, ייעוץ גנטי ומעקב אולטרה סאונד).
טיפול בקלאב פוט בישראל ובעולם
עד שנת 2000 טיפלו בקלאב פוט בישראל באמצעות ניתוחים מאסיביים של כפות הרגליים.
כיום מקובלת בישראל ובעולם שיטת "פונסטי" שפותחה על ידי דוקטור איגנאסיו פונסטי (Ignacio Ponseti) מאוניברסיטת איווה שבארצות הברית.
רוב האורתופדים במרפאות האורתופדיות הגדולות בבתי החולים עברו הכשרה והם בעלי ניסיון בטיפול בקלאב פוט בשיטה זו.
לפי שיטת פונסטי, הטיפול מתחיל בסמוך ללידה (או בשבועות הראשונים שלאחריה) בהערכה מקצועית של חומרת הקלאב פוט על ידי אורתופד ילדים מומחה.
בשלב ראשון התינוק מגובס בסדרת גבסים שמטרתם לעצב מחדש את הגידים, הרצועות והעצמות ולהביאם למצב הרצוי.
הגבס מוחלף מדי 5–7 ימים.
טיפול ממוצע כולל כ-4–8 גבסים.
בשלב השני מבוצעת הערכה מחדש על ידי האורתופד המטפל, ובחלק מהמקרים, אם גיד אכילס אינו גמיש וארוך מספיק, מבוצעת "הארכת גיד אכילס".
זהו הליך כירורגי קצר ופשוט שלאחריו מגבסים לשלושה שבועות על מנת לאפשר לגיד להחלים ולהתחדש באורך הרצוי.
בשלב האחרון יש צורך לשמר את התיקון שהושג, זאת על ידי סד שיקומי ונעליים מיוחדות.
שעות הנעילה מופחתות בהדרגה כדי לאפשר התפתחות מוטורית תקינה, ואכן, ברוב רובם של המקרים, אין הפרעות התפתחותיות או הפרעות תפקודית לטווח ארוך.
בשיטת פונסטי לא נעשה שימוש בצילומי רנטגן, כף הרגל המתוקנת גמישה וטווחי התנועה טובים.
המפתח לטיפול מוצלח נתון בידי ההורים.
הקפדה על הוראות הרופא, נעילת הנעליים על פי הפרוטוקול והיענות הורית כללית לטיפול חשובים ביותר להצלחתו.
שיטה נוספת שקיימת בישראל אך אינה כמו שיטת פונסטי היא שיטת בן-סהל/ דימליו (השיטה הצרפתית/ מסורתית): זו שיטה לא ניתוחית (למעט הארכת גיד) בה מבוצעות מתיחות על בסיס יומי.
בתום כל סדרת מתיחות מוחזקת הרגל בעמדה הרצויה בעזרת אגד מדבק.
בשעות השינה נשמר טווח התנועה על ידי מכשיר CPM (Continuous Passive Motion).
עיקר התיקון מושג ב-3 החודשים הראשונים לחיים.
אם הושג תיקון בשיטה זו על ההורים להמשיך בטיפול עד לגיל ההליכה.
קלאבן אפריקן היא קבוצת כדורגל מהעיר תוניס, בירת תוניסיה.
קלאב אפריקן היא אחת הקבוצות הוותיקות והמצליחות בתוניסיה ובעלת שנים עשר תוארי אליפות ואחד עשר גביעים ועוד מספר הופעות מכובדות במפעלים האפריקאים.
למועדון גם קבוצות כדורסל וכדוריד.
המועדון, שעל תכנון הקמתו הוחלט כבר בשנת 1919, הוקם רק בשנת 1920. הסיבה לכך, הייתה שבתחילה היה אמור להיקרא "איסלאמיק קלאב אפריקן" אך שלטונות צרפת בתוניסיה לא אישרו זאת והוסכם לאשר את הקמת המועדון רק תחת השם "קלאב אפריקן", כפי שקרה לבסוף בשנת 1920.
הכדורגל התוניסאי ידוע כענף שבו קהל האוהדים הוא מחמי המזג בעולם כולו בכלל ובאפריקה בפרט.
הדרבי של תוניס נערך בין קבוצות קלאב אפריקן ואספרנס דה תוניס ונערך באצטדיונן המשותף בעיר הבירה.
הדרבי נחשב לאחד ממשחקי הדרבי החמים ביבשת, יחד עם הדרבי של קזבלנקה והדרבי של קהיר.
עד לפני כמה שנים היו אירועים אלימים במשחקים של שתי הקבוצות, בייחוד מצידם של אוהדי קלאב אפריקן אך בשנים האחרונות נעשו מספר צעדים של המשטרה המקומית לדיכוי מהומות אלו.
בעונת 1991 שיחקה הקבוצה בליגת האלופות האפריקאית, אז גברה ברבע הגמר על קבוצת וידאד קזבלנקה ממרוקו ובשלב חצי הגמר גברה על קבוצת נקנה רד דווילס מזמביה כאשר בגמר ניצבה מול קבוצת נאקיוובו וילה מאוגנדה וניצחה אותה בתוניסיה בתוצאה 6-2 כאשר תיקו 1-1 באוגנדה הספיק לה והיא זכתה בתואר לראשונה בתולדותיה.
גם בעונת 1997 שיחקה באותו המפעל, אז גברה בסיבוב הראשון על קבוצת דג'וליבה ממאלי, וגברה בסיבוב השני על קבוצת סנט-פייר מראוניון.
בשלב הבתים של המפעל שיחקה קבוצה נגד קבוצות א-זמאלכ ממצרים, אשאנטי גולד מגאנה ופרוויאריו ממוזמביק אך סיימה במקום השלישי בבית ולא העפילה לגמר.
בעונת 2008 שיחקה הקבוצה פעם נוספת באותו המפעל, אז גברה בסיבוב המוקדם על קבוצת סאלום מסנגל ובסיבוב הראשון גברה על קבוצת אסקו קארה מטוגו.
בשלב שמינית הגמר הפסידה הקבוצה לקבוצת אנימבה מניגריה.
הקבוצה החלה את דרכה בטורניר גביע המחזיקות הערבי, בו זכתה בעונת 1995 כאשר גברה בגמר על קבוצת אטואיל דו-סאהל, גם היא מתוניסיה.
בליגת האלופות הערבית הקבוצה הגיעה לשלב הגבוה ביותר תחילה לגמר הטורניר, בעונת 1988, אז הפסידה בגמר לקבוצת אל-איטיפאק מסעודיה.
בעונת 1997 זכתה הקבוצה בטורניר לאחר שגברה על קבוצת אל-אהלי ממצרים.
בעונת 2002 סיימה הקבוצה פעם נוסת כמקום שני לאחר שהפסידה באותו הגמר לקבוצת אל-אהלי ג'דה.
קלאו אדום-פנים (שם מדעי: Bucorvus leadbeateri) הוא מין עוף בסוג קלאו קרקע.
זהו מין הקלאו הגדול ביותר.
גוף הקלאו בצבע שחור, וצבע הראש והסנטר אדום.
יש באמצע הסנטר נקודה כחולה.
הנקבות קטנות יותר מהזכרים, ומשקלן הוא כ-2.2 עד 4.6 ק"ג.
הקלאו אדום הפנים מאופיין בעור חשוף בצבע אדום על הפנים ועל הגרון.
המקור והקסדה שחורים, שגדולה יותר אצל הזכרים.
הנקבות קטנות יותר ועל העור האדום שמעל הגרון יש כתמים כחולים.
הקלאו חי בערבות ובאדמות מרעה.
הוא חי בארצות נמיביה, אנגולה, צפון דרום אפריקה, טנזניה, בבורונדי ובקניה.
הקלאו ניזון מצפרדעים, זוחלים, חלזונות ויונקים קטנים.
הצעירים תלויים במבוגרים עד גיל של כחצי שנה עד שנה.
הקלאו אדום הפנים הוא מין שמוגדר כ"פגיע", ומוגבל בדרך כלל לגנים הלאומיים.
הוא חי בקבוצות של 5 עד כ-10 פרטים.
קלאב סנדוויץ' מכונה גם קלאבהאוס סנדוויץ' (clubhouse sandwich) או דאבל-דקר (double-decker) הוא סנדוויץ' עם שתי שכבות של מילוי הנתונות בין שלוש חתיכות של קלי.
לפעמים חותכים אותו לריבועים ומצמידים אותם ביחד בעזרת קיסמים.
המרכיבים המסורתיים של קלאב סנדוויץ' הם בשר הודו בשכבה התחתונה; וקותל חזיר, חסה ועגבנייה למעלה, לעיתים קוראים לו במיוחד טורקי קלאב (טורקי הוא תרנגול הודו).
קלאב סנדוויץ' נפוצים אחרים בדרך-כלל שונים בשכבה התחתונה, לשם דוגמה "צ'יקן קלאב" או "רוסטביף קלאב".
וריאציות אחרות יכולות לכלול שינקן (במקום קותל חזיר), ביצה או פרוסות גבינה.
בדומה לסנדוויץ' BLT, קלאב סנדוויץ' מוגש בדרך-כלל בתוך לחם קלוי.
נוהגים להוסיף לו מיונז וחרדל ולפעמים חרדל-דבש.
נהוג להגיש את הסנדוויץ' כשלצידו קולסלאו, או סלט תפוחי אדמה, ולפעמים עם חמוצים.
לפעמים מגישים את סלטי קולסלאו או תפוחי האדמה בכמות זעירה, לקישוט בלבד, כשמנה המלווה העיקרית היא טוגנים.
תאוריה פופולרית אחת היא שקלאב סנדוויץ' הומצא במועדון הימורים יוקרתי בסרטוגה ספרינגס, במדינת ניו יורק.
הסנדוויץ' הופיע בתפריטי מסעדות כבר משנת 1899.
קלאו אדום-ראש (שם מדעי: Rhyticeros cassidix) הוא מין של עוף טרופי במשפחת הקלאוניים.
הוא אנדמי לסולאווסי שבאינדונזיה ולאיים הסמוכים.
הקלאויים אדומי-הראש חיים ביערות עד, לעיתים בגובה 1,800 מטר מעל פני הים.
מחקרים גילו שהקלאו אדום-הראש יכול לעבור 37 ק"מ ביום, כשהוא מחפש אחרי מזון.
המין נראה בסמל של דרום סולאווסי וכציפור הלאומית של האזור.
תוחלת החיים בטבע היא 25–30 שנים אף על פי שהחוקרים עדיין לא יודעים זאת בוודאות.
היא ארוכה יחסית לתוחלת החיים של רוב המינים במשפחה שמגיע ל-10 שנים.
הפרט הבוגר ביותר שידוע הוא זכר שגן חיות רכש ב-1989. הגיל המדויק של הפרט לא ידוע.
תכונה מעניינת של קלאוניים אסיאתיים ואפריקניים כאחד היא שהם כמעט ולא שותים מים - את כל הלחות לה הם זקוקים הם משיגים מן המזון.
הרעש הרם שנשמע בעת מעוף הקלאויים נגרם בגלל חוסר נוצות שיכסו את המרווחים בין נוצות התעופה - האוויר עובר דרך המרווחים ומשמיע קולות רמים.
המזון של הקלאו אדום-הראש מורכבת בעיקר מתאנים ופיקוסים, אולם הם אוכלים גם פירות אחרים וחסרי חוליות קטנים.
משום שהנקבה תלויה בזה שהזכר יספק לה מזון בעונת הרבייה, הם משקיעים שנה שלמה לחיזוק הקשרים ביניהם.
הם מונוגמיים וחוזרים לאותו אתר קינון כל שנה.
הקלאו אדום-הראש הוא מפיץ חשוב של הפיקוס, זרעי הפיקוס מופצים בלשלשת של הקלאו.
הקלאויים אדומי-הראש נפוצים מאוד באזור המחיה שלהם.
משום שהקלאו אנדמי לסולאווסי ולאיים הסמוכים, אזור המחיה שלו קטן מאוד ולכן הוא חשוף לסכנות.
הסיבה העיקרית לדילול האוכלוסייה שלו היא הריסת אזורי המחיה שלו.
דרוש מחקר נוסף כדי לגלות את גודל האוכלוסייה ואיומים אפשריים נוספים.
הקלאו גדול יחסית, אורכו הממוצע של בוגר נע משבעים עד שמונים ס"מ ומשקלו מ-1.8 ל-2.5 קילוגרם.
הזנב לבן, הגוף שחור, הצוואר צהוב, הגרון כחול ומוקף בפס בצבע תכלת.
המקור צהוב עם פסים אלכסוניים כתומים לאורכו, הקסדה אדומה.
אצל הנקבה כל הגרון בצבע תכלת, הצוואר צהוב והקסדה צהובה.
הבדל נוסף הוא שלזכר יש קשתית עין אדומה, ואצל הנקבה שחורה או חומה.
צעירים נראים כמו בוגרים אך המקור והקסדה לא מפותחים כמו אלה של הבוגרים.
כשהצעירים בני שנה, הקסדה מתחילה להתפתח ולנקבה הבוגרת הנוצות מתחילות לנשור.
הקלאויים אדומי-הראש מגיעים לבגרות מינית בגיל חמש או שש.
עונת הרבייה העיקרית שלהם בסולאווסי היא בין יוני לספטמבר.
אם הרבייה נכשלה, לעיתים הזוג ייבנה את הקן מחדש וינסה שוב ביולי או אוגוסט.
רבייה בשבי נעשית בזמן שונה מהרבייה בטבע: בחודשים אפריל-מאי.
הזכר והנקבה מחפשים קינים טבעיים בעצים אך לא קודחים חור בעצמם, כשאר בני המשפחה, משום שהמקור והקסדה שלהם חלולים ולא חזקים מספיק כדי לאפשר לקלאו ליצור חור בעץ.
הנקבה יוצרת עיסה דביקה משאריות המזון שאכלה ומהלשלשת שלה וחוסמת את עצמה, בעזרת הזכר, בקן.
הקן נחסם ביסודיות ונשאר רק חור קטן להעברת אוכל לנקבה ולגוזלים.
הזכר מביא לנקבה את האוכל במהלך תקופת השבי מרצון שלה.
הנקבה מטילה 2–3 ביצים ודוגרת עליהם במשך כחודש.
לאחר ההטלה, הנקבה נשארת בקן עם הגוזלים.
לאחר כשלושה חודשים, המחסום נפרץ.
הגוזלים נשארים בקן כחודש נוסף בעוד ההורים מביאים להם אוכל.
קלאו אדום (שם מדעי: Buceros hydrocorax) הוא מין של קלאו אסיאתי החי באיי הפיליפינים.
מקור השם "קלאו" הוא בצליל שהקלאו משמיע, הדומה ל"קה-לאוּ".
כמו כל מיני הקלאו, בעונת הקינון נקבת הקלאו האדום בוחרת לעצמה חור בעץ לקנן בו ומתיישבת בו.
למרות מקורם הגדול, הקלאויים אינם מסוגלים לחפור בעצים בגלל שמקורם וקסדתם חלולים.
אחרי שהנקבה מצאה מקום לקינון, היא כולאת את עצמה, בעזרת הזכר שמביא לה חומרי גלם (לשלשת ושאריות מזון) עד שהחור בעץ נאטם לגמרי מלבד חור קטן שמיועד להעברת אוכל ולהוצת לשלשת.
אטימת החור מיועדת כדי למנוע כניסת פולשים כגון נחשים לקן, כך שהנקבה לא יכולה לצאת והטורפים לא יכולים להיכנס.
אחרי שהגוזלים גדלים, הנקבה והם פורצים את הקן בעזרתו של הזכר, והגוזלים כולאים את עצמם, כמו אמם לפניהם.
כעת הזכר והנקבה מביאים להם אוכל, ובבוא העת יפרצו שניהם את החור ויעופו לדרכם.
ישנם שלושה תת-מינים, וכל אחד חי באיים אחרים בפיליפינים:
Buceros hydrocorax semigaleatus סאמר, לייטה, בוהול, פנאון, ביליראן, קאליקואן ובואד
ההבדלים בין תת-המינים כוללים את צבע המקור: בתת-המין hydrocorax המקור כולו אדום, אך בתת-המינים semigaleatus וmindanensis צבע החצי היורד לקצה של המקור הוא צהוב בהיר.
הקלאו עדיין נפוץ מקומית, אך סובל מציד ומאובדן בתי גידול.
הקלאו האדום נקרא לעיתים "שעון ההרים" בגלל שהוא קורא בדרך כלל בצהריים.
קלאב פינגווין: עלית חיל הפינגווין הוא משחק DS שפותח על ידי 1st Playable Productions ומופץ על ידי Nintendo DS Game Card ו-EA Distribution.
המשחק מכר יותר מ-1.5 מיליון עותקים ברחבי העולם.
המשחק מבוסס על ה-EPF (שהייתה אז סודית) בקלאב פינגווין.
במשחק "עלית חיל הפינגווין" יכולים הפינגווינים (השחקנים) המשחקים להרוויח מטבעות לחשבון בפינגווין שלהם במחשב.
הם יוכלו להשתמש במטבעות כדי לקנות פריטי לבוש, רהיטים וכו'.
במשחק אפשר לצאת למשימות ומיני-משימות שבהם משתמשים בגאדג'טים שונים, אביזרים ויכולת לחקור אירועים מוזרים בקלאב פינגווין.
שחקנים מתמודדים עם משחקים כמו "אתגר הריקודים" ו"זריקת שלג", וגם משחקים שקיימים בתוך משחק קלאב פינגווין כמו "הרפתקאות חבילת הסילון" "דיג בקרח" ועוד.
תפקידם של השחקנים הוא להיות חברים בעלית חיל הפינגווין ה-EPF, דרגת סוכנות גובהה יותר בקלאב פינגווין.
גארי איש הגאדג'טים הידוע כסוכן G, לאחר שבנה רובוטים עוזרים הוא צריך לוודא שזה בטוח.
הפינגווינים יוצאים לחצר ובונים "מנהיג" בשבילם שהוא פרובורט 1000. גארי חושב שהוא לכד אותו, אבל בסופו של דבר, הפינגווין מוצא אותו.
אחר כך השחקן מחלץ את G, שסובל מאיבוד זיכרון.
אחר כך הפינגווינים מוצאים פחי שמן, מה שאומר שהרובוטים עדיין על האי.
די מהר השחקן מוצא את הרובוטים ואת דפי הפנקס של גארי.
אחר כך השחקן צריך למצוא וללכוד את הרובוטים ולנטרל אותם, לשים אותם בבועה ואז לתת לגארי.
בנוסף, השחקן צריך להביס את "המנהיג" של הרובוטים פרובוט 1000, והשחקן צריך גם להציל את פאפל הסוכנות.
בסופו של דבר השחקן מביס את פרובורט 1000 והרובוטים, ומציל את פאפל הסוכנות וגארי.
קלאב פינגווין: עלית חיל הפינגווין קיבל ביקורות מעורבות.
בדצמבר 2008 זה היה המשחק הרביעי הנמכר ביותר של DS.
בשנת 2009 הצביעו עבורו והוא היה המשחק הטוב ביותר לאותה שנה.
קלאבהאוס היא תוכנית שיקום פסיכוסוציאלי ותמיכה לאנשים המתמודדים עם הפרעות נפשיות, במסגרת הקהילה.
בניגוד לטיפולים היומיים ולמודלים מסורתיים אחרים לטיפול במסגרת הקהילה, משתתפי תוכנית הקלאבהאוס נקראים "חברים" (בניגוד ל"מטופלים" או "קליינטים"), ופעולות השיקום מתמקדות בחוזקות וביכולות, ולא בהפרעות הנפשיות שלהם.
התוכנית איננה קלינית, ואין פסיכותרפיסטים או פסיכיאטרים בצוות המטפל.
משתתפי התוכנית חלקם על בסיס שכר וחלקם האחר על בסיס התנדבותי.
הפעילות במסגרת התוכנית מבוססת על ארבע זכויות עיקריות לחברים:
והזכות למקום לחזור אליו בסיום יום העבודה.
החברים וצוות ההפעלה עובדים זה לצד זה, על מנת לנהל את המשימות המתבצעות במסגרת התוכנית, תוך סיפוק הזדמנויות לחברים לתרום משמעותית בדרכים שונות.
הקלאבהאוס מופעל במודל שיתופי בין החברים לצוות ההפעלה וההנהלה כעמיתים לאותן מטרות.
האווירה נועדה לבטא תמיכה, קבלה והתחייבות לאותן מטרות.
התרומה משותפת לכל יחיד בחברה זו, כך שהחברים פועלים כבוגרים תורמים ולא כמטופלים.
המודל נועד להוכיח כי אנשים עם בעיות נפשיות יכולים לחיות חיים פרודוקטיביים ומוצלחים בקהילה למרות ההפרעות מהן הם סובלים ומידת חומרתן.
כיום פועלים כ-325 קלאב-האוסים ב-28 מדינות ברחבי העולם.
בישראל פועלים חמישה קלאב-האוסים: הוותיק ביותר פועל בעפולה (בעבר פעל בנוף הגליל), והאחרים בטבריה, בירושלים, בחיפה ובחדרה.
בקלאבהאוס לא אמורה להיות היררכיה בין חברים לאנשי צוות, וזאת במטרה לקדם העצמה של החברים.
החברות בקלאבהאוס קבועה לכל החיים; ניתן להשתמש בשירותי הארגון גם לאחר הפסקה של מספר שנים בפעילות בארגון.
לחברים בקלאבהאוס ניתנת אפשרות בחירה מתי לבוא למקום, האם לעבוד או לא, באיזו עבודה, איזה איש צוות לקבל לעבודה, לקבוע את מטרותיו של הקלאבהאוס, לשנות כללים שנקבעו, לעיין בחומר מהתיק האישי שקיים בקלאבהאוס, ועוד.
האווירה בקלאבהאוס נועדה לאפשר לאנשים לבוא ללא התחייבות ולהרגיש חלק מקבוצת עמיתים; כל הפעילות היא על בסיס התנדבותי, והמוטיבציה לעבוד או להשתתף בפעילות כלשהי מגיעה מהחברים עצמם, דבר שעשוי גם להגביר את היעילות יחסית למצב בו הפעילות נעשית בכפייה.
מערכת היחסים בין החברים עצמם, ובינם ולבין אנשי הצוות, חשובה לשיקומם של החברים ולבניית אמון כלפי אנשים בכלל בקהילה.
מערכת יחסים זו נועדה לתרום לחיזוק הביטחון העצמי של החברים, ולאמונה ביכולתם להצליח ולהתמודד באופן מיטבי עם החיים בקהילה.
בין אנשי הצוות לחברים אמורה להתקיים מערכת יחסים חברית אמיתית, מעבר למשימות היום-יומיות.
איש הצוות אמור להאמין בחבר ולעזור לו לקדם את חייו על פי רצונותיו, כישוריו ויכולותיו.
העבודה בקלאבהאוס מאורגנת כיחידות עבודה, המספקות לחברים פעילות משמעותית, המקבילה לתעסוקה בשוק החופשי.
כל יחידה (כגון מטבח או יחידה משרדית) מקיימת פגישות יום יומיות על מנת לתכנן את מטרות העבודה ואופן הביצוע, וכן לטפח את היחסים בין העובדים ביחידה.
לחברים יש זכות להתנסות בעבודה בשוק החופשי דרך התעסוקה המעברית, ולקבל שכר הולם על עבודתם.
המודל מנסה לדמות ככל האפשר את הפעילות במקום לנסיבות מקבילות נורמטיביות.
כך למשל, העבודה מתקיימת משעות הבוקר ועד שעות אחר הצהריים, ושעות הפנאי מתנהלות אחר הצהריים ובסופי שבוע וחגים במסגרת הקלאבהאוס.
בתחילת שנות ה-40 של המאה הקודמת, ניסו הפסיכיאטר חירם ג'ונסון מבית החולים הפסיכיאטרי רוקלנד בניו יורק, יחד עם אליזבת שרמרון (Elizabeth Schermerhorn), טכנאית בבית החולים, להקים קבוצת עזרה עצמית למתמודדים עם הפרעות נפשיות מבית החולים.
ההתארגנות לא צלחה, אך ב-1944 התארגנה קבוצה של עשרה מתמודדים שיצאו מאשפוז פסיכיאטרי ברוקלנד, ואחד מהם, מייקל אובלנסקי, פנה לסיוע לשרמרון.
הם הקימו קבוצה בשם "אנחנו לא לבד" (WANA - We Are Not Alone).
שרמרון סייעה לקבוצה ובהמשך אספה תרומות עבור הארגון במסגרת קהילות בריאות הנפש בניו-יורק.
תחילה פעלה הקבוצה כקבוצה לעזרה עצמית, ובהמשך היא התפתחה לקהילה יזמית מוצלחת המבוססת על תוכנית של עזרה למתמודדים להשיב לעצמם את הפעילות והשאיפות שהיו להם לפני תקופת מחלתם.
ב-1948 נפתח הקלאבהאוס הראשון, בית פונטיין, במנהטן; בעזרתם של מתנדבים.
בית פונטיין נרכש רשמית בתחילת 1950. תוכנית בית פונטיין הפכה לתבנית לדגם הקלאבהאוס בשנת 1977, אז זכה הארגון במענק רב שנתי מטעם המכונים הלאומיים לבריאות, במטרה ליצור תוכנית הכשרה לאומית ולהקים קבוצות דומות.
עד 1987 הוקמו 220 מסגרות קלאבהאוס בארצות הברית.
ב-1994 הוקם הארגון העצמאי ICCD, במטרה לתמוך בהקמת קלאבהאוסים ברחבי העולם ולפתח את המודל.
הארגון ממשיך לקדם את המודל עד היום, מקיים כנסי מחקר בתחום, ועוד.
קל"ף (קהילה לסבית פמיניסטית) היה ארגון לסבי פמיניסטי שהוקם בשנת 1987 ופעל בישראל עד סוף העשור הראשון של המאה ה-21. הארגון הוקם על ידי פעילות לסביות פמיניסטיות, בהן חיה שלום.
הארגון קיבל אליו כל מי שהגדירה עצמה כאישה והזדהתה עם מטרותיו.
גברים שהזדהו עם המטרות הצטרפו כ-"ידידי הארגון".
ארגון קל"ף הגדיר לעצמו את המטרות הבאות.
יצירת מקום בטוח עם אווירה תומכת ומסייעת ללסביות, הומואים, ביסקסואליות, טרנסיות/ים ומשפחותיהם.
שינוי עמדות וסטריאוטיפים כלפי לסביות, הומואים, ביסקסואליות/ים, וטרנסיות/ים כחלק משינוי חברתי למציאות שוויונית כוללת בחברה הישראלית.
השגת שוויון זכויות ללסביות, הומואים, ביסקסואליות/ים, טרנסיות/ים ומשפחותיהם במישור החוקי והמשפטי.
עידוד יצירת תרבות לסבית מקורית.
קל"פ הוקמה בתחילת 1987, בעקבות כנס פמיניסטיות שנערך בשפיים.
בתחילה פעל הארגון בתל אביב בלבד, אך במהלך השנים שיתף פעולה עם שדולת הנשים בישראל והבית הפתוח בירושלים ועם ארגון המרכז הפמיניסטי אשה לאשה בחיפה.
במסגרת שיתופי פעולה אלה ארגנו פעילות קל"ף אירועים רבים עבור הקהילה הלסבית, כגון מסיבות, מופעי בידור, מופעי התרמה, כנסים ותערוכות.
בנוסף הפעיל הארגון קו מידע, ושלח לחברותיו עלוני מידע בדואר.
בינואר 1992 הפגינו פעילות הארגון מול תיאטרון ירושלים כנגד דרישה של חרדים להסיר תערוכת צילום של נשים לסביות מסן פרנסיסקו שהוצגה במקום.
בנובמבר 1991 נערך כנס "קל"ף פתוח" הכנס הארצי הראשון של קל"ף.
בכנס נדונו עתיד הקהילה וכן סוגיית ההורות הלסבית והביסקסואלית.
בינואר 1997 נפתחו חגיגות העשור להקמת הארגון בכנס בירושלים שעסק במיניות וארוטיקה.
במאי של אותה השנה ערך הארגון כנס לסבי-פמיניסטי ברמת-אפעל, אליו הגיעו מאות נשים מרחבי הארץ.
בעקבות הצלחת הכנס אורגן כנס לסבי פמיניסטי נוסף ברמת אפעל במאי 1999.
בשנת 1999 ארגון קל"ף הוכר באופן רשמי על ידי משרד הרווחה כגורם מלווה ומייעץ בעבודה עם נערות לסביות במצוקה, והחלו להתקיים השתלמויות לעובדות סוציאליות על ידי קל"ף.
קל"ף חזק היה ביטאונה של תנועת קל"ף, שיצא לאור בשנים 1989–2001.
הכנס הלסבי האחרון שאורגן על ידי קל"ף התקיים בשנת 2003, בתאריך 16 - 18 בדצמבר.
הכנס נערך במלון לחוף נתניה, והשתתפו בו מאות נשים בעשרות סדנאות בנושאי פוליטיקה, שוויון ומיניות.
בשנים 2005-2003 הוציא הארגון לאור את העיתון הלסבי פנדורה, שהיווה אלטרנטיבה לסבית למגזין הזמן הוורוד שפנה בעיקר לגברים הומואים.
בשנת 1997 הגיש ארגון קל"ף עתירה לבג"ץ יחד עם אגודת הלהט"ב והאגודה לזכויות האזרח בישראל באמצעות עורכת הדין עירא הדר, ובה ביקשו לבטל את האיסור שהטיל שר החינוך זבולון המר על שידור פרק של התוכנית "קלפים פתוחים" שעסק בנוער להט"ב ובזהות מינית.
פסק דין זה מוכר כבג"ץ קלפים פתוחים.
בעקבות כך הקימו פעילות הארגון דוכן מידע אלטרנטיבי והפגינו מחוץ לבניין האירוע.
קלאו אדום-צוואר או קלאו חלוד-צוואר (שם מדעי: Aceros nipalensis) הוא מין יחידי בסוגו ממשפחת הקלאויים.
הוא מצוי בצפון-מזרח תת-היבשת ההודית ודרום-מזרח אסיה.
מין זה הוכרז על ידי ארגון IUCN כ"פגיע": אוכלוסייתו קטנה מאוד בשל ציד ואיבוד בתי גידול, והוא נכחד מקומית מנפאל.
גודל אוכלוסייתו מוערך בכ-10,000 פרטים.
אורכו כ-117 ס"מ, והוא אחד מהמינים הגדולים ביותר במשפחת הקלאוניים.
הצוואר, הראש, העורף, הבטן והחזה אדומים אצל הזכר, אך שחורים אצל הנקבה.
קצה נוצות התעופה לבן, וחלק מהזנב לבן גם הוא; שאר הגוף שחור-ירקרק.
קלאויים צעירים ממין זה דומים לזכרים, אך אין להם את הפסים השחורים על בסיס המקור; פסים אלה נוספים במהלך התבגרות הפרט.
מעל המקור אין "קסדה", אך הוא עבה יותר בבסיסו.
תחום תפוצתו של הקלאו אדום-הצוואר התמשך בעבר מנפאל לווייטנאם, אך כיום הקלאו מצוי רק בצפון-מזרח הודו, בהוטן, בורמה, דרום-מזרח טיבט, צפון ומערב תאילנד, צפון לאוס וצפון וייטנאם.
קן הקלאו ממוקם בין 6 ל-33 מטרים מעל פני הקרקע, והוא בדרך כלל חור בעץ.
הנקבה כולאת את עצמה בתוכו במשך כארבעה חודשים בשנה, על ידי חסימת הכניסה באמצעות עלים אכולים-למחצה ובוץ; היא משאירה רק חרך קטן שדרכו הזכר יכול להעביר לה מזון.
הנקבה מטילה 2 ביצים, בדרך כלל באפריל, במהלך העונה היבשה, על מנת לסנכרן את בקיעת הביצים לעונה הגשומה.
הקלאויים ממין זה ניזונים בעיקר מפירות (חביבים עליהם במיוחד אגוזי מוסקט, אגסים ותאנים), אך תזונתם משתנה ביחס לפריחת עצי הפרי השונים.
הפרטים ממין זה ניזונים לעיתים גם מסרטנים, חיפושיות, ציקדות, לטאות, שלשולים, צפרדעים ומיני עופות שונים.
אף על פי שאוכלוסייתו של הקלאו אדום-הצוואר מאוימת על ידי ציד, כיום הוכרזו חלקים מתחומי תפוצתו כשמורות טבע, בהודו, סין, תאילנד ובהוטן.
ישנם מספר ארגונים שמסייעים בשימור הקלאו, בין השאר האגודה ההודית לטבע, פרויקט אימוץ קן הקלאו, ופרויקט נוסף, שמטרתו - החלפת השימוש במקור הקלאו בעותקים עשויים מסיבים.
רשת מלונות קלאב הוטל היא רשת מלונות סוויטות בישראל.
הרשת כוללת שני בתי מלון באילת ואחד בטבריה.
הרשת הוקמה בשנות ה-80 בידי משה בובליל וניסן חקשורי.
בנוסף לבתי מלון בישראל הייתה הרשת שותפה בבתי קזינו ביוון ובסרביה.
בשנת 2011 רכש בובליל את חלקו של חקשורי בבתי המלון בישראל.
הרשת הוקמה במודל יחידת נופש בשיטת TimeShare: מכירה של יחידות נופש בחוזה ל-50 שנה ואף ל-98 שנה, כך שרוכש יחידת הנופש זכאי להשתמש בה שבוע בשנה תמורת דמי אחזקה שנתיים, שגובהם נקבע בשיטת קוסט פלוס.
בהתאם לכך, כל סוויטה במלון עשויה להימכר כ-50 יחידות נופש.
מחיר יחידת נופש נע בין 4000 דולר ל-2000 דולר.
יחידות שלא נמכרו מושכרות כבית מלון רגיל.
בדרך זו נמכרו כ-45,000 יחידות נופש.
בעקבות תובענה ייצוגית שהגישו רוכשי יחידות נופש הושגה פשרה לפיה הרוכשים יוכלו לבטל את התקשרותם עם הרשת, וכך יפסיקו לשלם דמי אחזקה, אך לא יקבלו החזר של השקעתם ברכישת יחידת הנופש.
תוך חצי שנה מהשגת פשרה זו, יותר מ-8,000 בעלי יחידות נופש החזירו אותן לחברה.
כעבור שנה נוספת הוחזרו עוד 1,500 יחידות נופש.
מלון קלאב הוטל אילת – מלון סוויטות שנבנה ועוצב סביב נושא הים.
מלון קלאב אין אילת – מלון כפר הנופש הממוקם סמוך לחוף אלמוג, המצפה התת-ימי, מועדוני צלילה ואטרקציות ספורט ימי נוספות.
מלון קלאב הוטל טבריה – מלון הממוקם על צלע הר.
כל חדרי המלון משקיפים לנוף הכנרת ורמת הגולן.
קל"ף חזק היה ביטאונה של תנועת קל"ף (קהילה לסבית פמיניסטית), שיצא לאור בשנים 1989–2001. הביטאון יצא מספר פעמים בשנה ונתן ביטוי ספרותי ואידאולוגי לנשים לסביות שהיו פעילות בו.
קל"ף חזק יצא לאור בשנת 1989, גליונותיו כללו דיונים אידאולוגיים, מדורי ספרות ותרבות, דיווחים על פעילות תנועת קל"ף, תמיכה בנשים בנושאים הקשורים לעולם הלסבי וכתבות שונות.
הביטאון נסגר בשנת 2001, ואחריו יצא לאור בשנים 2003–2005 מגזין בשם "פנדורה".
למשך זמן מה אף פורסם מגזין הקהילה הלסבית בישראל בשם "אסוציאציות חופשיות", שסימן כיוון חדש ולאו דווקא פמיניסטי לפעילות הארגון.
בשנת 2016, לרגל מצעד הגאווה שצוין בסימן "נשים בקהילה", הוצא גיליון מיוחד של קל"ף חזק, ששזר כתבות היסטוריות שנלקחו מגליונות עבר יחד עם מאמרים מאת מובילות קל"ף, המתארים את התנועה בראייה לאחור.
קלאדקהקה (בשוודית: Kladdkaka, מילולית: "עוגת בוץ שוקולד") היא עוגה מהמטבח השוודי.
העוגה מזכירה במרקמה חומיות ותוכה רך ודביק.
נהוג לאכול את העוגה עם שמנת או עם גלידת וניל ואוכמניות.
מקורה של העוגה אינו ידוע בוודאות.
העוגה יוצרה בעקבות הבראוניז או בעקבות מתכון של עוגת שוקולד דומה מצרפת.
העוגה נוצרה לראשונה בעת מלחמת העולם השנייה כאשר היה חוסר בסודה לשתייה בשוודיה.
העוגה לא הופיעה לפני שנת 1968.
קלאבמרקט הייתה רשת מרכולים בישראל.
הרשת הוקמה ב-1996 כתת-רשת זולה של קבוצת "קו אופ-היפרשוק".
החל משנת 2001 הפכה לשם הרשת כולה וב-2005 לאחר שנקלעה לקשיים כלכליים ונכנסה לחדלות פרעון, נקנתה על ידי שופרסל, שמיזגה את סניפיה ומיתגה אותם מחדש.
הרשת נוסדה ב-1996 על ידי קבוצת "קו אופ צפון-היפרשוק" שהייתה בבעלות אגודה שיתופית צרכנית קו-אופ צפון (50%), קואופרטיב תנובה (25%) וחברת "כלל סחר" של קונצרן "כלל" (25%) כתת-רשת זולה של הקבוצה.
תוך זמן קצר הוקמו 26 סניפים של הרשת בהשקעה של כ-50 מיליון שקל.
בקיץ 1997 עלה קמפיין פרסומי בו כיכבה אורנה בנאי כפרזנטורית הרשת בתפקיד הדמות "לימור".
במאי 1998 רכשה האגודה שיתופית קו-אופ צפון את מלוא הבעלות על קבוצת "קו אופ צפון-היפרשוק" כולל תת-הרשת "קלאבמרקט".
באוקטובר 1998 מכרה קו-אופ צפון לרשת "מטרו" מדרום אפריקה 49.9% ממניות "קו-אופ היפר-שוק".
שתי החברות כבר פעלו קודם בשותפות להקמת רשת "מטרו קאש אנד קארי" בישראל.
בסוף 1999 התמזגה קבוצת "קו-אופ היפר-שוק" עם רשתות "סופרשוק" ו"גרינברג" שהיו בבעלות איש העסקים אליעזר פישמן, כולל הרשתות שפעלו תחתיה ("ג'מבו", "שכונתית" ו"תנובה מרקט").
בנובמבר 2001, נרכשה לבסוף הרשת על ידי קבוצת "מוזס-בורוביץ'-רוזן", שכללה את: יוסי רוזן (רג'ואן) ישראל (איזי) בורוביץ', דדי בורוביץ ותמי מוזס-בורוביץ' וחברת ההשקעות המשפחתיות של הבורוביצ'ים, תמי מוזס השקעות ורוז מילניום, נמרוד בורוביץ' יו"ר-יוסי רוזן, המנכ"ל-יעקב גינזבורג, והדירקטורים: רן קרול נדב פלטי, תמורת 440 מיליון שקל.
בשנים 2002–2003 הרחיבה את סניפי תת-הרשת "ג'מבו" לאזורים נוספים, ופתחה סניפים נוספים, בעיקר בסביבת גוש דן.
בנוסף הקימה את "ג'מבו ישיר" שירות לקניות דרך הטלפון.
הרשת התדרדרה, כך שבסוף 2003 נותרו רק כ-30 סניפי "קלאבמרקט", ותת הרשת "חצי קופה" מנתה 63 סניפים.
במקביל, דדי בורוביץ', מבעלי הרשת, הציע לשופרסל לרכוש ממנה 18 סניפים שהתכוונה לסגור.
ב-2005 דווח מנתוני חברת המחקר איי.סי נילסן עלה כי בשנת 2004 חלה ירידה של 26% במכירות "חצי קופה".
בתחילת 2003 התחילה הרשת לפתח את המותג "פרימייר קלאב".
ב-2005 הוסב סניף מפסיד של הרשת לסניף של רשת כביכול פרטית בשם "השוק של מוטי", כמו כן הוחלט על ידי הרשת למחוק את המותג "ג'מבו" ולהסב את סניפיו לתת רשת חדשה בשם "אימפריה" שבהקמתה לקח חלק פעיל יעקב גלברד, מנכ"ל פלאפון באותה התקופה, ומנכ"ל הקו-אופ בעבר.
חדלות פרעון והעברת בעלות לשופרסל
בתחילת יולי 2005 דווח כי רשת קלאבמרקט נמצאת בחדלות פרעון עם חובות בסך 1.378 מיליארד שקל, והחברה ביקשה הקפאת הליכים.
ב-13 ביולי 2005 החליט בית המשפט להקפיא את ההליכים נגד קלאבמרקט.
בסוף יולי פרסמו נאמני החברה, שלמה נס וגבי טרבלסי, מכרז למכירת הרשת, ובסוף אוגוסט נחתם חוזה המכירה בין הנאמנים לבין שופרסל והוא אושר בבית המשפט.
לאחר מכן הודיע הממונה על ההגבלים העסקיים כי המיזוג בין קלאבמרקט לבין שופרסל אושר גם הוא בסוף אוגוסט בתנאי ששופרסל תמכור 17 מסניפי קלאבמרקט הנמצאים במקומות שבהם תיעלם התחרות אם הסניפים יהיו שייכים לשופרסל גם הם, ובעקבות זאת הופחת מחיר העסקה (825.5 מיליון ש"ח) בכ-100 מיליון ש"ח.
ב-2006 דווח כי שופרסל השלימה את הרכישה, וכל סניפי הרשת יהפכו בהדרגה וימותגו מחדש כסניפים של רשת שופרסל, תוך מחיקת המותג "קלאבמרקט" וכל תתי המותגים בבעלותה: "חצי קופה", "זול פה" ו"ג'מבו" והפיכתם למותגי שופרסל בשמות שונים.
במסגרת הליך חדלות הפרעון שימש עורך דין שלמה נס כמפרק הרשת, תמורת שכר טרחה של כ-20 מיליון ש"ח.
השפעת המיזוג של שופרסל וקלאבמרקט על מחירי המזון
המיזוג של שופרסל וקלאבמרקט היה גורם משמעותי בעליית מחירי המזון בישראל וגרם לעלייה ביוקר המחיה.
בדיון בוועדת הכלכלה בשנת 2012 אמר מנכ"ל משרד התעשייה, המסחר והתעסוקה שההחלטה הייתה שגויה ויצרה אוליגופול שגרם לעלייה במחירי המזון.
קל ג'והרי רייס מיטשל הוא שחקן, סטנדאפיסט, וראפר אמריקאי.
בשנים 1996–2000 כיכב יחד עם קינן תומפסון בתוכנית "קינן וקל" של ניקלודיאון.
שניהם שיחקו גם בתוכנית המערכונים All That ובסרט גוד בורגר משנת 1997. יחד הם הופיעו גם כאורחים בסדרות קומדיה שונות, כגון סברינה המכשפה הצעירה.
בשנת 2011 כיכב בסרט Dance Fu, שאותו גם כתב.
בשנת 2013 שיחק בסאם וקאט את תפקיד פריזי בי.
החל מ-2015 מיטשל הוא חבר צוות בסיטקום של דן שניידר, השייקריות.
מיטשל משחק את כוכב הראפ גייל גריפין, המכונה דאבל ג'י.
תאומות (1997) תפקיד: טוד / פרק: "Inherit the Twin"
סאם וקאט (2013) תפקיד: פריזי בי, תפקיד אורח
קל גב (נכתב לעיתים כ-Kal-Gav או KalGav) היא חברה ישראלית המייצרת תיקים וציוד למטיילים.
החברה הוקמה ב-1981 כחברה לייצור תיקי גב.
תיקיה הראשונים היו ילקוטי בית ספר.
בהמשך, החברה החלה לייצר תיקים אורתופדיים.
במשך שנות פעילותה, החברה פיתחה מוצרים רבים בנוסף לתיקי גב לילדים ולמבוגרים, כגון מזוודות, ציוד לתרמילאות ומחנאות, תיקי עסקים ועוד.
מוצריה נמכרים בחנויות לציוד בית ספר וברשתות כגון למטייל וריקושט.
בשנת 2020 כ-70% ממניות החברה נרכשו על ידי קרן השקעות סקיי.
החברה מייצרת שלל מוצרים לתחומים שונים כגון תיקי מחשב, תרמוסים, תיקי רחצה, אוהלים, ארנקים, תיקי נסיעות שונים כמו טרולי, ומזוודות ואף אביזרי ספורט, הנעלה והלבשה תרמית וספורטיבית.
החברה מעדכנת את עיצוב תיקי בית הספר שלה בהתאם לתרבות הפופולרית ורוח התקופה.
כך ניתן למצוא תיקים עם איורים של דמויות מצוירות שונות כמו גיבורי על ונסיכות דיסני או קבוצות כדורגל.
לקל גב ישנם מספר מותגי בת המתמחים בסוגי ציוד שונים:
בנוסף, קל גב היא המפיצה הרשמית בישראל של מספר מותגים של ציוד ספורטיבי מחו"ל, כגנון Petzl, Grisport, Vaude, Salomon ועוד.
קלאדובו (בסרבית: Кладово, מבוטא: klâdɔʋɔ) היא עיירה ומועצה מקומית הממוקמת במחוז בור שבמזרח סרביה.
העיירה שוכנת על גדת נהר הדנובה.
אוכלוסיית העיירה מונה 8,913 ואילו אוכלוסיית המועצה המקומית מונה 20,635 (מפקד 2011).
בסרבית העיירה ידועה בתור קלאדובו (Кладово), ברומנית – "Cladova", בגרמנית – "Kladowo" או "Kladovo" ובלטינית ויוונית באותיות לטיניות – "Zanes".
בתקופת האימפריה הרומית, שם העיירה היה "Zanes" וביצוריה נודעו בשם "דיאנה" (Diana) ו"פונטס" (מיוונית: "ים" – "pontos", או מלטינית: "גשר" – "pontem").
הקיסר טראיאנוס בנה ביצורים באזור, כמו גשר טראיאנוס (ביצורי פונטס נבנו בצד הסרבי, ביצורי תיאודורה – בצד הרומני).
מאוחר יותר הקימו הסלאבים יישוב שנקרא "נובי גראד" (Нови Град), בעוד העות'מאנים בנו בעיירה מבצר וקראו לו "פתוליסלם" (Fethülislam).
השם "קלאדובו" נרשם לראשונה בשנת 1596 במסמך צבאי אוסטרי.